24 sentabr kuni Respublika olimpiya zaxiralari kortlarida Xalqaro ayollar tennis assotsiatsiyasi (WTA) tarkibiga kiruvchi "Toshkent open" an’anaviy musobaqasi boshlandi. Musobaqaning ilk saralash bosqichida o‘zbekistonlik tennischi Laylo Bahodirova Tereza Martinsovaga 0/6, 1/6 hisobida imkoniyatni boy berdi. O‘zbekistonlik yana bir tennischi Nigina Abduraimova ham Karatzina Piterga 4/6, 6/2, 3/6 hisobida mag‘lub bo‘ldi. Arina Folts bilan Ipak Soyli o‘rtasidagi bahs ham, turkiyalik tennischi foydasiga hal bo‘ldi: 1/6, 1/6. O‘zbekistonning yana bir vakili Sabina Sharipovagina g‘alabaga erishdi. U Aleksandra Panova bilan bo‘lgan bahsda g‘olib chiqdi: 6/4, 3/6, 6/4. Eslatib o‘tamiz: Musobaqa 1 oktabrga qadar davom etadi.